Diari Oficial de la Generalitat Valenciana


Sumari del DOGV 6042, del 24-06-2009 (2009/7292)

RESOLUCIÓ de 7 de maig de 2009, de la Direcció General d'Empreses Agroalimentàries i Desenvolupament del Medi Rural, per la qual s'autoritza la cria de corbina en les instal·lacions de l'establiment d'aqüicultura marina amb número de registre 017, viver i granja marina en terra, al terme municipal de Borriana, que pertany a Piscicultura Marina Mediterránea, SL.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6042

Data del DOGV
:   24-06-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/7292


Data del document
:   07-05-2009

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * empresa privada

RESOLUCIÓ de 7 de maig de 2009, de la Direcció General d'Empreses Agroalimentàries i Desenvolupament del Medi Rural, per la qual s'autoritza la cria de corbina en les instal·lacions de l'establiment d'aqüicultura marina amb número de registre 017, viver i granja marina en terra, al terme municipal de Borriana, que pertany a Piscicultura Marina Mediterránea, SL. [2009/7292]  
Vista la Resolució de 19.09.2000, de la Direcció General de Pesca i Comercialització Agrària, per la qual es va autoritzar a Piscicultura Marina Mediterránea, SL, la instal·lació d'un establiment de viver i granja marina (amb núm. de registre 017) en terrenys del terme municipal de Borriana (Castelló), per al cultiu (reproducció, posta, repoblament d'alevins i preengreixament) d'orada i llobarro, amb una producció anual estimada de 5 milions d'alevins.  
Vista la Resolució de 18.11.2002, de la Direcció General de Pesca i Comercialització Agrària, per la qual es va autoritzar l'augment de producció en l'establiment esmentat anteriorment per al cultiu (reproducció, posta, repoblament d'alevins i preengreixament) de llenguado i sarg, amb una producció anual estimada de 2 milions d'alevins.  
Vista la sol·licitud presentada per Piscicultura Marina Mediterránea, SL, d'autorització per al cultiu de corbina (reproducció, posta, repoblament d'alevins i preengreixament) que substituïx part del cultiu d'orada, sense augment de la producció autoritzada i sense necessitat de realitzar modificacions en les instal·lacions, d'acord amb la memòria tècnica presentada.  
Vista la proposta d'autorització, de data 3 d'abril de 2009, de la Direcció Territorial de Castelló, de la Conselleria d'Agricultura, Pesca i Alimentació.  
Vist l'informe favorable de l'Àrea de Pesca, Indústries i Cooperativisme, resolc:  
Primer  
Autoritzar el cultiu de corbina (reproducció, posta, repoblament d'alevins i preengreixament), sense variar la producció autoritzada i sense modificació de les instal·lacions existents, d'acord amb la memòria tècnica presentada, subscrita el 10 de juny de 2008, per Eduardo Soler Torres, doctor en ciències biològiques.  
Esta resolució no posa fi a la via administrativa, i contra esta es podrà interposar recurs d'alçada davant del secretari autonòmic de la Conselleria d'Agricultura, Pesca i Alimentació en el termini d'un mes, comptat des del dia de la notificació d'esta resolució, de conformitat amb allò que es disposa en els articles 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 7 de maig de 2009.- La directora general d'Empreses Agroalimentàries i Desenvolupament del Medi Rural: Amparo Montoro Blasco.